**คำจำกัดความและตัวอย่างการกรอกแบบวิเคราะห์ความเสี่ยงด้านการทุจริตหรือการขัดกันระหว่างผลประโยชน์ส่วนตนกับผลประโยชน์ส่วนร่วม**

**คำจำกัดความ**

**1. การทุจริต** หมายถึง การใช้อํานาจที่ได้มาหรือการใช้ทรัพย์สินที่มีอยู่ในทางมิชอบ เพื่อประโยชน์ต่อตนเอง ครอบครัว เพื่อน คนรู้จัก หรือประโยชน์อื่นใดอันมิควรได้ ซึ่งก่อให้เกิดความเสียหายต่อประโยชน์ของผู้อื่น การทุจริตอาจเกิดได้หลายลักษณะ เช่น การติดสินบน การมีผลประโยชน์ทับซ้อน การฟอกเงิน การยักยอก การปกปิดข้อเท็จจริง การขัดขวางกระบวนการยุติธรรม เป็นต้น

**2.** **การขัดกันระหว่างผลประโยชน์ส่วนตนกับผลประโยชน์ส่วนร่วม** หมายถึง สถานการณ์หรือการกระทำของผู้ปฏิบัติงานในมหาวิทยาลัย มีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือปฏิบัติหน้าที่ในตำแหน่งนั้น การกระทำผลดังกล่าวอาจเกิดขึ้นโดยรู้ตัวหรือไม่รู้ตัว โดยเจตนาหรือไม่เจตนาหรือบางกรณีเป็นการปฏิบัติสืบต่อกันมาจนไม่เห็นเป็นความผิดแต่อย่างใด

**3.** **โอกาสที่จะเกิดเหตุการณ์** หมายถึง “โอกาส” ที่จะเกิดความเสี่ยง (Likelihood) โดยอาจจะประเมินจากเหตุการณ์ที่เกิดขึ้นในอดีต หรือความน่าจะเป็นที่จะเกิดเหตุการณ์นั้นในอนาคต รวมถึงสภาพแวดล้อมเกี่ยวกับการควบคุมป้องกันในปัจจุบัน โดยมีเกณฑ์การให้คะแนน ดังนี้

| **คะแนน** | **แปลผลค่าโอกาส** | **คำอธิบาย** |
| --- | --- | --- |
| **5** | สูงมาก | ความเสี่ยงนั้นมีโอกาสเกิดสูงมาก - เกิดขึ้นเกือบจะแน่นอน |
| **4** | สูง | ความเสี่ยงนั้นมีโอกาสเกิดสูง – น่าจะเกิด |
| **3** | ปานกลาง | ความเสี่ยงนั้นมีโอกาสเกิดปานกลาง – อาจเกิดได้ |
| **2** | น้อย | ความเสี่ยงนั้นมีโอกาสเกิดน้อย – ไม่น่าจะเกิด |
| **1** | น้อยมาก | ความเสี่ยงนั้นมีโอกาสเกิดน้อยมาก – ยากที่จะเกิด |

**3. ผลกระทบหากเกิดเหตุการณ์** หมายถึง “ผลกระทบ” (Impact) ความเสียหาย ถ้ามีความเสี่ยงดังกล่าวเกิดขึ้น ต่อการบรรลุวัตถุประสงค์หรือเป้าหมายขององค์กร โดยมีเกณฑ์การให้คะแนน ดังนี้

| **คะแนน** | **แปลผลค่าผลกระทบ** | **คำอธิบาย** |
| --- | --- | --- |
| **5** | สูงมาก | มีผลกระทบความเสียหาย ต่อมหาวิทยาลัย สูงมาก |
| **4** | สูง | มีผลกระทบความเสียหาย ต่อมหาวิทยาลัย สูง |
| **3** | ปานกลาง | มีผลกระทบความเสียหาย ต่อมหาวิทยาลัย ปานกลาง |
| **2** | น้อย | มีผลกระทบความเสียหาย ต่อมหาวิทยาลัย ต่ำ |
| **1** | น้อยมาก | มีผลกระทบความเสียหาย ต่อมหาวิทยาลัย ต่ำมาก |

**ตัวอย่าง การกรอกแบบวิเคราะห์ ความเสี่ยงโอกาสการทุจริต/ผลประโยชน์ทับซ้อน และกลไก/มาตรการ/แนวทางการป้องกันการทุจริต**

| ข้ออธิบายเหตุการณ์ ระบุกระบวนการที่มีโอกาสความเสี่ยงการทุจริต/ผลประโยชน์ทับซ้อน ทั้งนี้ สามารถระบุได้ทั้งปัญหาที่เคยเกิดขึ้นแล้ว หรือ เหตุการณ์ที่ไม่เคยเกิดขึ้นจริงแต่คาดว่าอาจจะเกิดขึ้นได้ | **โปรดระบุเหตุการณ์ความเสี่ยงโอกาส การทุจริต/ผลประโยชน์ทับซ้อน ที่อาจจะเกิดขึ้นจากการดำเนินงานในหน่วยงาน** (1) | **งานที่เกี่ยวข้องกับเหตุการณ์นี้**(2) | **โอกาสที่จะเกิดเหตุการณ์**(ระบุระดับ 1-5)ศึกษาระดับโอกาส/ผลกระทบในเอกสารคำจำกัดความ(3) | **ผลกระทบหากเกิดเหตุการณ์**(ระบุระดับ 1-5) (4) | **กลไก/มาตรการ/แนวทาง การป้องกันความเสี่ยงโอกาส** **การทุจริต/ผลประโยชน์ทับซ้อน****ที่ดำเนินการในปัจจุบัน**(โปรดระบุวิธีการและผู้รับผิดชอบ)(5) | **ความเสี่ยงที่เหลืออยู่** (ถ้ามี)ความเสี่ยงที่ยังเหลืออยู่ จากการดำเนินการการตาม ตาราง (5)(6) | **กลไก/มาตรการ/แนวทาง****การป้องกันความเสี่ยงโอกาส** **การทุจริต/ผลประโยชน์ทับซ้อน****ที่จะต้องดำเนินการเพิ่มเติม** (ถ้ามี)(โปรดระบุวิธีการและผู้รับผิดชอบ)กลไก/มาตรการ/แนวทางการป้องกันความเสี่ยงที่เหลืออยู่ ที่ระบุไว้ในตาราง (6)(7) |
| --- | --- | --- | --- | --- | --- | --- | --- |
| ตัวอย่าง | ผลประโยชน์ทับซ้อนในการคัดเลือกบุคคลเข้าทำงานบุคลากร เป็นกรรมการสอบคัดเลือกบุคคลเข้าทํางาน โดยที่ญาติหรือเพื่อนของบุคลากรท่านนั้นเป็นผู้สมัครสอบคนหนึ่งด้วย จึงอาจจะเป็นไปได้ว่าบุคลากรท่านนั้นจะให้แนวคำถามสัมภาษณ์และแนวข้อสอบกับผู้สมัคร และมีโอกาสที่จะให้คะแนนการสัมภาษณ์เข้าข้างผู้สมัครท่านนั้น ทำให้หน่วยงานเกิดความเสียหายจากการได้บุคลากรที่ไม่มีความเหมาะสมกับตำแหน่งอย่างแท้จริง | งานสรรหาคัดเลือกบุคลากร  | 3 | 3 | - ใช้ข้อสอบที่เป็นมาตรฐานสามารถวัดความรู้ความสามารถของบุคคลได้อย่างละเอียดและเหมาะสม (ผู้รับผิดชอบ:งานสรรหาคัดเลือก)- ผู้สรรหากรรมการ มีการศึกษาประวัติเบื้องต้นของผู้สมัครสอบ เพื่อคัดเลือกกรรมการที่ไม่มีความเกี่ยวข้องกับบุคคลในกลุ่มนั้น (ผู้รับผิดชอบ:งานสรรหาคัดเลือก) | ผู้สมัคร มีความสัมพันธ์กับกรรมการในชุดนั้น แต่มีนามสกุล ไม่ตรงกัน หรือในประวัติเบื้องต้น ไม่สามารถบ่งบอกถึงความเกี่ยวพันได้ ทำให้มีการสรรหากรรมการที่เกี่ยวพันกับผู้สมัครโดยที่ไม่ได้ตั้งใจ | - ในการทาบทามบุคลากรเพื่อเป็นกรรมการสรรหาคัดเลือก ควรให้ข้อมูลเบื้องต้นของผู้สมัครทุกท่านแก่ผู้ที่จะมากรรมการ เพื่อให้มีการสำรวจว่าไม่มีผู้สมัครที่เกี่ยวข้องกับตนอย่างแท้จริง และเปิดโอกาสให้ปฏิเสธการเข้าเป็นกรรมการในครั้งนั้น หากมีบุคคลที่รู้จัก ซึ่งหากไม่พบว่ามีคนรู้จักและพร้อมที่จะเป็นกรรมการ ให้มีการลงนามเพื่อยืนยันว่าไม่มีความเกี่ยวข้องส่วนตัวกับผู้สมัครทุกคนในการสอบครั้งนั้น (ผู้รับผิดชอบ: งานสรรหาคัดเลือก) |